CELEX: 32011R0054
Language: sk
Date: 2011-01-21
Title: Nariadenie Komisie (EÚ) č. 54/2011 z  21. januára 2011 , ktorým sa mení a dopĺňa nariadenie (EÚ) č. 447/2010, ktorým sa začína predaj odstredeného sušeného mlieka prostredníctvom verejného obstarávania, pokiaľ ide o dátum uskladnenia intervenčného odstredeného sušeného mlieka

22.1.2011   
            
            
               SK
            
            
               Úradný vestník Európskej únie
            
            
               L 19/7
            
         NARIADENIE KOMISIE (EÚ) č. 54/2011
   z 21. januára 2011,
   ktorým sa mení a dopĺňa nariadenie (EÚ) č. 447/2010, ktorým sa začína predaj odstredeného sušeného mlieka prostredníctvom verejného obstarávania, pokiaľ ide o dátum uskladnenia intervenčného odstredeného sušeného mlieka
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č.1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. f) a j) v spojení s jeho článkom 4,
   keďže:
   
               (1)
            
            
               V článku 1 nariadenia Komisie (EÚ) č. 447/2010 z 21. mája 2010 (2) sa ustanovuje, že intervenčné odstredené sušené mlieko uvedené do predaja sa malo uskladniť pred 1. májom 2009.
            
         
               (2)
            
            
               Vzhľadom na súčasnú situáciu na trhu s odstredeným sušeným mliekom, pokiaľ ide o dopyt a ceny, a vzhľadom na objem intervenčných zásob, je vhodné, aby sa odstredené sušené mlieko uskladnené pred 1. novembrom 2009 uvoľnilo na predaj.
            
         
               (3)
            
            
               Nariadenie (EÚ) č. 447/2010 by sa preto malo zodpovedajúcim spôsobom zmeniť a doplniť.
            
         
               (4)
            
            
               S cieľom bezodkladne uvoľniť odstredené sušené mlieko na predaj by toto nariadenie malo nadobudnúť účinnosť okamžite po jeho uverejnení v Úradnom vestníku Európskej únie.
               
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Článok 1 nariadenia (EÚ) č. 447/2010 sa nahrádza takto:
   
      „Článok 1
      Rozsah pôsobnosti
      Začína sa predaj odstredeného sušeného mlieka, ktoré sa uskladnilo pred 1. novembrom 2009, prostredníctvom verejného obstarávania, a to za podmienok stanovených v hlave III nariadenia (EÚ) č. 1272/2009.“
   
   Článok 2
   Toto nariadenie nadobúda účinnosť nasledujúci deň po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. januára 2011
      
         
            Za Komisiu v mene predsedu
         
         Štefan FÜLE
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 126, 22.5.2010, s. 19.